
Nyelv

Összefoglalás

A sör olyan alkoholtartalmú ital, amelyet több évezrede ismer az emberiség. A sörről talált legrégebbi feljegyzések kb. 6000 évvel ezelőtt készültek. Ma a sörgyártás hatalmas méretű, nemzetközi üzletág, amely főként néhány multinacionális vállalat kezében van, mint például a holland Heineken.

A különböző sörfajták vizsgálatára a Heineken cég laboratóriumaiban is sokféle elemzési módszert használnak. Mérik a sör etanol-, aszkorbinsav-, glükóz-, maltóz-, szén-dioxid-, kén-dioxid-, riboflavin-, N-nitrozodimetilamin-tartalmát és sokféle szervetlen ion koncentrációját. Vizsgálják a sör habzását, keserűségét, átlátszóságát, színét és pH-ját.

Ennek a feladatnak célja: a felsorolt vizsgálatok közül néhánynak az elvégzése: az etanoltartalom meghatározása desztilláció, sűrűségmérés és gázkromatográfia felhasználásával, a szín, a keserűség és a pH vizsgálata.

Feladatcsoport típusa
F
Ez a feladattípus a következő képességek fejlesztését célozza meg:

· Természettudományos ismeretek alkalmazása a problémamegoldás során

· Problémamegoldás csoportmunkában

· Pénzügyi terv készítése

· Az idő- és munkabeosztás megtervezése

Mérési technikák
UV- és látható (UV/VIS) spektroszkópia

Potenciometria

Gázkromatográfia

Desztilláció

Alkalmazási terület

Szeszes italok
Idő

Gyakorlati órák:

400 perc

Elméletre szánt idő:
 90 perc
Iskolán kívüli idő:

  80 perc

StandardBase szabványvizsgálatok

Determination of ethanol in (Heineken) beer using GC

StandardBase mérési technikák
Ultraviolet and Visible (UV-Vis) Absorption Spectroscopy
Potentiometry

Gas liquid chromatography (GC)

Egyéb források

Heineken International: www.heinekeninternational.com
http://www.analysis-food.com/beverage/beer.html (last visited 18-09-2007)

http://home.howstuffworks.com/question532.htm (last visited 18-09-2007)

http://www.ebc-nl.com/AC%20PR%20foam%20stability.pdf (last visited 18-09-2007)

Diák feladatleírás

SÖRSZÜKSÉGLET: A sör összetételének és jellemzőinek meghatározása

(Eredeti cím: Beer Necessities: Determining the composition and characteristics of beer)

A sör rövid története

A sörről szóló legrégebbi, megbízható feljegyzések mintegy 6000 évvel ezelőtt készültek, és valószínűleg a suméroktól származnak. A sumérok birodalma a Tigris és az Eufrátesz folyók között terült el, beleértve Mezopotámia déli részét, valamint az ókori Babilon és Ur városokat is. Állítólag a sumérok véletlenül fedezték fel az erjesztési műveletet. A sumérokét tartják az első olyan civilizációnak, amelyik sört főzött. Ők fedezték fel az “isteni italt”, ami minden bizonnyal az istenek adománya volt.
Az ókori sör zavaros és szűretlen volt. Az iváshoz használt szalmaszálak segítségével kerülték el azt, hogy a keserű ízt okozó üledék a szájba kerüljön. A Babilonban főzött sör exportálták és elterjedt Egyiptomban is. Hammurabi, a híres babilóniai király készíttette az első ismert törvénykönyvet. A benne szereplő egyik törvény a napi sörfogyasztást szabályozta. Az előírt napi adag az illető társadalmi helyzetének függvénye volt: a munkások fejadagja 2 liter, az állami hivatalnokoké 3 liter, a magasabb beosztású hivatalnokoké és papoké 5 liter volt. Az ókorban a sört gyakran nem pénzért árulták, hanem más árúra cserélték (barter-kereskedelem). Az egyiptomiak megtanulták a suméroktól és folytatták a sörfőzés tudományát. Majd az Egyiptomot elfoglaló görögök és a rómaiak is átvették ezt a mesterséget. A germán törzsek már nem csak az Istennek szánt áldozati italnak tekintették a sört, mint az egyiptomiak, hanem a saját élvezeti forrásuknak is. A sör a mindennapi életben is fontos szerepet játszott, így például azt is elősegítette, hogy a nomád népek falvakba tömörülve telepedtek le. A sört értékes élelmiszernek tartották, a munkásokat gyakran néhány kancsó sörrel fizették ki.

A sör a középkorban is gyakori ital volt. Észak- és Kelet-Európában, ahol a szőlőtermesztés nehéz vagy lehetetlen volt, a sör valamennyi társadalmi réteg mindennapi itala lett. Bár a délszaki országokban a különböző minőségű borok fogyasztása volt a legelterjedtebb, a sör az alacsonyabb rangú társadalmi osztályokban népszerű volt. Minthogy az ivóvíz tisztasága abban az időben nem volt garantálható, az alkoholtartalmú italok a fertőtlenítőszer szerepét is játszották. A sör az északi területeken a napi energiaszükséglet egy jelentős részét is biztosította. Angliában és a Németalföldön a fejenkénti sörfogyasztás évi 275-300 liter volt a középkor végén, és szinte minden étkezés után fogyasztották.

Ma a söripar hatalmas, nemzetközi üzlet, és néhány multinacionális cég mellett sok ezer kisebb műhely is foglalkozik sörfőzéssel, a kis sörözőktől a területi üzemekig. A hűtés, a nemzetközi és a kontinensek közötti hajózás, az értékesítés és a kereskedelem nemzetközi piac létrejöttét eredményezte, ahol a fogyasztó a különböző helyi, területi, hazai és külföldi sörök százai közül választhat.

 http://en.wikipedia.org/wiki/History_of_beer#Middle_Ages (last visited 18-09-2007)
http://www.alabev.com/history.htm (last visited 18-09-2007)
http://www.eat-online.net/english/habits/history_of_beer_main.htm (last visited 18-09-2007)
http://www.beerhistory.com/library/holdings/raley_timetable.shtml (last visited 18-09-2007)

Rövid összefoglaló

Csoportban fogtok dolgozni. A csoport egy vagy több sörmintát kap.

A következő vizsgálatokat kell elvégezni:

· Különféle ( barna, világos stb. ( sörmintákat kell vizsgálni

· A sör etanoltartalmának a meghatározása desztillációval és gázkromatográfiával (a csoport minden tagja meghatározza az alkoholtartalmat a desztilláció után végzett sűrűségméréssel és GC-vel, amelyhez mindenki használhatja a közös kalibráló oldatsorozatot).

· A sör színének vizsgálata (minden tanuló).

· A keserűségének vizsgálata (minden tanuló).

· A pH meghatározása (minden tanuló).

· A felsorolt méréseket minden mintán el kell végezni.

· El kell készíteni a feladat megoldásának idő- és munkabeosztás tervezetét.

· Ki kell számítani a meghatározások költségeit is, beleértve a vegyszerek, a munkaerő, a felhasznált energia költségeit és a készülékek amortizációját.

Elvégzendő vizsgálatok

1. feladat

Készítsünk tervet valamennyi feladat megoldására, táblázatban foglaljuk össze, hogy ki mikor mit csinál.

2. feladat
Használjátok a Sör etanoltartalmának meghatározása desztillálás után sűrűségméréssel c. Tanulói adatlap-ot az alkoholtartalom meghatározására.

3. feladat
Használjátok a www.standardbase.com Determination of ethanol in (Heineken) beer using GC c. eljárását az alkoholtartalom meghatározására.

4. feladat

Használjátok A sör színe c. Tanulói adatlap-ot a sörminta színének meghatározására.

5. feladat

Használjátok A sör keserűsége c. Tanulói adatlap-ot a sör keserűségének meghatározására.

6. feladat

Használjátok A sör pH-jának meghatározása c. Tanulói adatlap-ot a sörmintátok pH-jának mérésére.

7. feladat

Számítsuk ki az etanol kétféle meghatározásának a költségét (ld. a Mérési eredmények fejezetet).

Beszéljétek meg az elkészített terveteket a tanárotokkal (beleértve a kiválasztott berendezéseket és vegyszereket is).

Gyűjtsetek információkat a felhasználásra kerülő mérési technikákról.

Ne felejtsük el, hogy a gyakorlati munka megkezdése előtt mindig kockázatbecslést kell végezni.

Mérési eredmények

Gyűjtsétek össze valamennyi vizsgálat mérési eredményeit: a desztillációval és a GC-vel kapott etanoltartalomra vonatkozó adatokat, az EBC (European Brewing Convention) egységben megadott színt, az IBU (international bitter units) egységben megadott keserűségi, és a pH-adatokat
Hasonlítsátok össze a kapott adatokat, ill. ha van másik csoport (vagy csoportok), akkor az ő eredményeikkel is vessétek össze azokat. Készítsetek egy összehasonlító táblázatot.

Hogyan győződhettek meg az eredményeitek megbízhatóságáról?

Meg tudjátok-e mondani, mik okozhattak hibákat az eredményeitekben?

Számítsátok ki az elvégzett elemzések költségeit.

A beszámoló formája:

	A sör desztillálása

	Vegyszerek
	Mennyiség
	Ár
	Időszükséglet
	Műszer amortizáció
	Energiaköltség

	
	
	
	
	
	


Melyik etanol-meghatározás a gazdaságosabb (idő, költségek)?

Becsüljük meg az automatizált GC meghatározás költségeit (mintatartóval és automatikus befecskendezéssel). Lehet-e GC-eljárás automatizálásával csökkenteni a költségeket?

El tudtátok végezni a vizsgálatokat a tervezett időtartamok alatt?

Foglaljátok össze írásban a csoportotok eredményeit és a munka tanulságait!

Önellenőrző feladatok diákoknak

Ehhez töltsétek ki a ProBase weboldalon található „Készségfejlesztés értékelése.doc” fájlt!

Tanulói adatlap: Sör etanoltartalmának meghatározása desztillálás után sűrűségméréssel

Alkalmazási terület
Sörök alkoholtartalmának meghatározására a desztillálás és a sűrűségmérés az alapvetően elfogadott (referencia) módszer, bár vannak más eljárások is, amelyek pontos eredményt adhatnak.

Alapelv
Az alkoholt desztillációval elválasztjuk a sörtől. A kapott desztillátumot vízzel feltöltjük a kiindulási tömegre, és ennek a folyadékelegynek mérjük a sűrűségét.

Előkészítés
Minta

Távolítsuk el a sör szén-dioxid-tartalmát úgy, hogy 300-500 cm3 sört egy 750 cm3-es lombikban addig rázunk (vagy rázatunk), amíg abból buborékok távoznak. Szűrjük le a mintát száraz szűrőpapíron egy letakart tölcséren keresztül egy másik lombikba, az először lecsöpögő 20 cm3-t öntsük ki. Addig ismételjük a rázást és a szűrést, amíg a sör tökéletesen szén-dioxid-mentes nem lesz.

Rázógép

Mérjük meg a 20 oC-os, szén-dioxid-mentes sör sűrűségét ((sör) areométerrel.

Sűrűségmérés areométerrel

Eljárás
Szereljük össze a desztilláló berendezést. Győződjünk meg arról, hogy a hűtő  kivezető csöve belemerül az előzetesen lemért, legalább 5 cm3 vizet tartalmazó 100 cm3-es lombikba, amelyet jeges vízzel hűtünk.

Mérjünk be analitikai mérlegen 100,0 g ((0,1 g) szén-dioxid-mentesített sört egy 500 cm3-es desztilláló lombikba, majd öntsünk hozzá kb. 50 cm3 vizet. Csatlakoztassuk a desztilláló feltétet a lombikhoz.

Egyenletes ütemben melegítsük a lombikot. Lassan történjen a melegítés, és kerüljük a túlmelegedést!

Fejezzük be a desztillálást, ha már 85-90 cm3 desztillátum összegyűlt (ez mintegy 30-60 percet vesz igénybe).

Töltsük fel vízzel a lombikban lévő desztillátumot 100,0 g ((0,1 g) tömeg eléréséig.

Mérjük meg az így kapott oldat sűrűségét areométerrel 20 oC-on ((deszt.).

Számítások

A ρdeszt segítségével számítsuk ki a sör tömeg %-os alkoholtartalmát (w), alkalmazva a következő empirikus képletet:

w (%-ban) = 517,4(1- ρdeszt.) + 5084(1-ρdeszt.)2 + 33503(1-ρdeszt.)3

Számoljuk át a tömeg %-os etanoltartalmat (w) térfogat %-os etanoltartalomra (φ):

( = 
[image: image2.wmf]0,791

ahol : 0,791 az etanol sűrűsége 20 oC-on.
Az eredmény megadása

Két tizedes pontossággal adjuk meg a sör térfogat %-os etanoltartalmát.

Tanulói adatlap: A sör színe

Alkalmazási terület
 A sör színének meghatározása spektrofotometriás eljárással történik.

Alapelv
A sör abszorbanciáját 430 nm hullámhosszon 10 mm-es küvettában mérjük. A színt EBC (European Brewing Convention) egységben adjuk meg, amit úgy kapunk, hogy az abszorbanciát megszorozzuk egy adott faktorral. Az EBC-skála 4-től (világos sör) 138-ig (erős barna sör) terjed.

Előkészítés
Minta

Gázmentesítsük a vizsgálandó sörmintát úgy, hogy mágneses keverővel alacsony fokozaton keverjük néhány percig. Hígítsuk a mintát annyira, hogy a 430 nm-en mért abszorbancia a kalibráló görbe lineáris szakaszára essen. 5 mm-es küvetta használata azért előnyös, mert így még a sötétebb sörök vizsgálata is hígítás nélkül lehetséges. Szűrjük le a mintát egy 0,45 (m-es membránszűrön.

Eljárás
Ellenőrizzük, hogy a műszer valóban 430 nm-re van állítva. Ha nem, végezzük el a beállítást.

Állítsuk be az abszorbanciát 0,000-ra.

Öblítsük át, majd töltsük fel a küvettát a vizsgált sörmintával.

Olvassuk le a minta abszorbanciáját.

Számítások
A hígítatlan minta színértékét a következő képlet alapján kapjuk:

Szín (EBC egységben) = A × f × 25

ahol:

A: a 430 nm-en 10 mm-es küvettában mért abszorbancia

f : a hígítási faktor

vagy

Szín (EBC egységben) = A × f × 50

ahol :

A: a 430 nm-en 5 mm-es küvettában mért abszorbancia

f : a hígítási faktor

Tanulói adatlap: A sör keserűsége

Alkalmazási terület
A sör keserűségét főként a komlóból származó izo-α-savak okozzák.

Alapelv
A keserűség alapvető minőségi paraméter a modern sörfőzésben, így a sör és a sörcefre keserűségének vizsgálata rutin eljárásnak számít a söriparban. A hagyományos és széles körben elterjedt keserűség-vizsgálat, amelynek az eredményét nemzetközi egységben (IBU) adják meg, 275 nm-en spektrofotometriás vizsgálattal történik. A megsavanyított sörből izo-oktánnal (2,2,4-trimetilpentán) extrahálják a keserűséget okozó vegyületeket. A keserűséget okozó anyagok a szerves fázisba oldódnak át.

Centrifugálás után az így kapott oldat abszorbanciáját mérik 275 nm-en, tiszta izo-oktánnal szemben.

Néhány különböző fajta sör IBU értékét az alábbi táblázat tartalmazza:

	Sör
	IBU

	Berliner (Berliner Világos)
	3-6

	Pilsner (Holland típus)
	18-30

	Angol, erős barna sör
	30-40


Előkészítés
A sörben oldott gázok eltávolítását úgy végezzük, hogy nyitott edényben mágneses keverővel kis fordulatszámon kevertetjük. Szűrés vagy a gázmentesítő szerek csökkenthetik a keserűséget okozó anyagok mennyiségét, ezért alkalmazásuk nem ajánlott. Műanyag edény használata tilos. Az izo-α-savak adszorbeálódhatnak az üveg felületén, ezért az alaposan megtisztított és/vagy új üvegeszközöket használat előtt alaposan öblítsük át az izooktános sörextraktummal.

Eljárás
Pipettával mérjünk be 10,0 cm3 gáztalanított sört egy 35 cm3-es centrifugacsőbe vagy egy 50 cm3-es Erlenmeyer-lombikba. Adjunk hozzá 0,5 cm3 6 mol/dm3 koncentrációjú sósavat és 20 cm3 izooktánt. Szórjunk 2-3 üveggyöngyöt az oldatba. Zárjuk le a csövet vagy a lombikot szorosan, hogy az oldószer ne folyhasson ki. Végezzük el a centrifugacsövek tartalmának extrakcióját 15 percig 20 ( 1 oC-on, a gépet 130 ( 5 rpm fordulatszámra állítva, vagy használjunk egyszerű rázógépet 20 ( 1 oC-on a gyakorlatilag teljesnek tekinthető extrakció eléréséig. Ha nincs rázógépünk, kézzel is végezhetjük a kirázást. Ebben az esetben időnként mérjük az izooktán-réteg abszorbanciáját 275 nm-en, addig, amíg további növekedést már nem észlelünk az abszorbanciában. Így állapítjuk meg a kirázáshoz szükséges időt.

Hagyjuk az emulziót leülepedni, majd centrifugáljuk 3 percig 3000-es fordulatszámon (vagy használjunk választótölcsért).

Mérjük az izooktános réteg abszorbanciáját 10 mm-es küvettában 275 nm-en, tiszta izooktánt használva referenciaként. Mérés előtt a küvettát át kell öblíteni az izo-oktános fázissal. Néhány másodpercen belül jegyezzük fel a minta abszorbanciáját.

Az abszorbanciamérésnek a centrifugázást (vagy választótölcsérben történő szétválasztást) követő 20 percben meg kell történnie, mert az ettől későbbre húzódó mérés már jelentősen befolyásolja az eredményt.

Számolás


Keserűség (IBU) = 50 × A275
ahol A275  a 275 nm-en az izo-oktánnal szemben mért abszorbancia.

Tanulói adatlap: A sör pH-jának meghatározása

Alkalmazási terület
A gáztalanított sör pH-jának a mérése 20 oC-on pH mérővel történik.

Alapelv
A sör pH-ját pH-mérővel határozzuk meg. 

Előkészítés
A sörminta előkészítése

Távolítsuk el a szén-dioxid fölöslegét úgy, hogy a vizsgált sör 200 cm3-ét 20 oC-on egy 500 cm3-es Erlenmeyer-lombikban rázzuk. Először lassan, majd erőteljesen rázogassuk, amíg buborékok képződését észleljük (rázogatás helyett mágneses keverőt is alkalmazhatunk, előbb alacsony, majd magasabb fordulatszámon). Rázogatás közben a kezünkkel takarjuk le a lombikot.

Szűrjük át a sört egy száraz redős szűrőpapíron egy másik Erlenmeyer-lombikba. Addig ismételjük a rázást (vagy keverést) és a szűrést, amíg biztosan az összes szén-dioxid eltávozik.

Megjegyzés: egyszeri rázás és a szűrés nem minden esetben elegendő ahhoz, 

hogy stabil pH-értéket kapjunk. Ilyenkor a maradék oldott szén-dioxid a pH 

ingadozását okozhatja. Ezért kétszeri rázás (vagy keverés) ajánlott a gázmentesített sör pH-jának mérése előtt.

A pH-mérő kalibrálása

Mérés előtt a pH-mérőt kalibrálni kell. Vegyük ki az elektródot az oldatból, 

öblítsük le desztillált vízzel, és szárítsuk meg papírvattával. A kalibráláshoz két különböző pH-jú pufferoldatot használunk.

 A sör pH-jának mérése
Eljárás

Mérjük meg a sör pH-ját a kalibrált pH-mérővel.

Ha a pH-érték ingadozik, folytatni kell a minta rázogatását vagy keverését mágneses keverővel. Mérjük meg a pH-t 15, 30, 45 stb. perc rázás után, míg el nem érjük a stabil érték leolvasását.

Az eredmények megadása
Két tizedes pontossággal adjuk meg a 20 oC-on mért pH-értéket.

Tanári útmutató
Rövid áttekintés a mérési feladat céljairól

A tanulók analitikusként dolgoznak egy sörüzem laboratóriumában. Feladatuk a sör alkoholtartalmának a meghatározása GC-vel és desztilláció utáni sűrűségméréssel, valamint a szín, a keserűség és a pH mérése. Mindez rutinfeladat a sörgyári laboratóriumokban.

A feladat megoldásához a tanulóknak megfelelő elméleti és gyakorlati ismeretekkel kell rendelkezniük, képesnek kell lenniük csoportban dolgozni és hatékonyan kommunikálni.

A tanulók megtanulják:

( hogyan kell tudományos problémákat megoldani a különféle analitikai módszerekről szerzett elméleti és gyakorlati ismereteik alkalmazásával

( a különböző mérések és vizsgálatok adatait összegyűjteni és kiértékelni

( megoldási tervet készíteni

( kiszámolni az alkohol-meghatározás költségeit figyelembe véve az idő- és vegyszerszükségletet, a műszer amortizációt (ld. a beszámoló formáját a Mérési eredmények c. fejezetben)
( a kollégákkal való együttműködést.

Készségfejlesztés

A csoportok legalább 6, vagy még több tanulóból szerveződnek.

A csoport megbeszélései ( ideális esetben ( úgy zajlanak, mint egy hivatásos kutatócsoportban.

A csoport egyik tagja feljegyzi a csoport valamennyi tagjának az eredményeit. A feladat elvégzésének a befejezése után ezeket megbeszélik a tanárral.

A laboratóriumi jegyzőkönyv, az írásos beszámoló, a prezentáció és az egyéb eredmények mellett a csoportnak arról is írásban kell számot adnia, hogy hogyan boldogultak a projekttel, hogyan dolgoztak együtt a csoport tagjai. Egy kérdőív kitöltése segíthet a csoporttagok elkötelezettségégnek tisztázásában.

A tanár (a projekt vezetője) vezeti a projekt csapatot, jóváhagyja a terveket, a feladatmegosztást stb.

Segíti a csoportok önálló működését, megtanítja a tanulókat arra, hogyan tanuljanak egymástól.

A laboratóriumi munka során is segíti a tanulókat, ha problémák merülnek fel és gyakorlati problémák megoldásában is segít.

Jó idő- és munkabeosztási terv készítése kezdetben nehéz lehet a tanulóknak, ezért a tervezés alatt is visszajelzéseket kell kapniuk.

A tanárnak javaslatokkal kell segítenie a diákokat, de vigyáznia kell arra, hogy hagyja őket önállóan dolgozni is.

Lehet, hogy az etanoltartalom mérésének, valamint a műszerek amortizációs költségének és a felhasznált energia árának a meghatározása gondot fog okozni a diákoknak, de a technikusok és a helyi áramszolgáltató segítséget tudnak nyújtani ebben.

A projekt befejezése után célszerű megvitatni és értékelni a tapasztalatokat.

Szervezés

A feladat elvégzéséhez a tanulóknak jártassággal kell bírniuk a spektrofotométer és a gázkromatográf használatában, a desztillálásban és a pH-mérésben.

A javasolt csoportlétszám: 6 fő, és célszerű legalább két vagy több csoportot szervezni.

Minden tanuló megméri a sör alkoholtartalmát gázkromatográfiás eljárással, de

az összes tanuló ugyanazt a kalibráló oldatsorozatot használhatja.

Minden tanuló meghatározza az alkoholtartalmat sűrűségméréssel, desztillálás után.

Valamennyi tanuló elvégzi a szín, a keserűség és a pH mérését.

A tanulóknak fel kell ismerniük a gondos és pontos munkavégzés fontosságát.

Ha szükséges, erre munka közben tapintatosan felhívhatjuk a figyelmüket. A laboratóriumi munka végzése közben háromféle segítséget igényelhetnek:

( technikai segítség nyújtása, beleértve a vegyszerek és a berendezések szabályos használatát

( az egészség- és balesetvédelmi előírások betartásában

( a csoporton belüli munkakapcsolatok kialakításában.

Az izo-oktán használatát ellenőrizni kell, mert az egészségre ártalmas és veszélyes lehet.

Óraterv a tanároknak
A javasolt időbeosztás:

( bevezető és a tanulók előzetes tudásának ellenőrzése (80 perc)

( a csoportok kialakítása és a feladatok megbeszélése (10 perc)

( a gyakorlati munka (400 perc)

Egy kalibráló görbét használhat minden tanuló.

( a csoport eredményeinek összegyűjtése, értékelése, a beszámoló megírása, a tanulságok elvonása (80 perc)
Gyakorlati tanácsok
· Felszerelés és vegyszerek

Anyagok és CAS számaik

	Név
	Minőség
	CAS-szám.

	etanol 
	100 %-os etanol ajánlott

95 %-os is elfogadható
	64-17-5

	1-propanol


	99 %-os megfelelő, de más alkanolt ne tartalmazzon
	71-23-8



	Aceton


	
	67-64-1



	Izo-oktán 

(2,2,4-trimethyl pentane)
	UV spektroszkópiai
	540-84-1

	Sósav
	Analitikai
	7647-01-0


Készülékek

Az etanol-tartalom meghatározása desztillációval

Műszerek

( analitikai mérleg

( 20 °C-os vízfürdő

Üvegeszközök és egyéb felszerelés
( 300-500 cm3-es desztillálólombik

( desztilláló feltét

( Liebig hűtő

( gólyaorr

( 100 cm3-es szedőlombik 

( melegítő eszköz

( 500-750 cm3-es tölcsér

( szűrőpapír (száraz, redős, közepesen gyors szűrési sebességhez)

( areométer

Az etanol-tartalom meghatározása gázkromatográfiával

( gázkromatográf poláris kolonnával, Carbowax vagy Tenax töltettel

( nitrogén vivőgáz és lángionizációs detektor (kapilláris oszlop is használható)

( 0-5 (L-es vagy 0-10 (l-es injektáló fecskendő gázkromatográfiához („Hamilton fecskendő”)
A sör színének meghatározása

Műszerek

( 430 nm-en működő spektrofotométer, küvetták 5 vagy 10 mm optikai úthosszal
( mágneses keverő

Üvegeszközök és egyéb felszerelés

( 0,45 (m pórusú membránszűrő

( membránszűrő-tartó

A sör keserűségének meghatározása

Műszerek

( UV spektrofotométer

( mágneses keverő



( 3000-es fordulatszámú centrifuga

( rázógép

Üvegeszközök és egyéb felszerelés

( kvarcküvetták, 10 mm-es optikai úthosszal

· üveggyöngy

( 35 cm3-es csavaros kupakkal szivárgásmentesen lezárható centrifugacsövek

( 50 cm3-es Erlenmeyer-lombikok csiszolt dugóval

( 0,5-10 és 20 cm3-es vagy 0,5 és 20 cm3-es automata pipetták, ill. büretták

A sör pH-ja

Műszerek

( pH-mérő



( üvegelektród

( kalomelelektród

· vízfürdő 20 ( 1 oC-ra beállítva
Üvegeszközök és egyéb felszerelés
( mágneses keverő

( közepes sebességű szűrést lehetővé tevő szűrőpapír pl. Scheicher és Schuell 597 ½ vagy azzal egyenértékű

( Erlenmeyer-lombikok

( főzőpoharak

Előkészítés

Előkészítésre nincs szükség.

Megjegyzések

A műszerek üzembe helyezése - GC

Gázkromatográf

Kapcsoljuk be a készüléket a műszer kézikönyvében leírt módon. Győződjünk meg arról, hogy a termosztálás, az adagolás és a detektálás hőmérséklete stabilizálódott.

1,6 méteres oszlop, Carbowax 20 M

A nitrogéngáz áramlási sebessége: 20 cm3/perc

Termosztálás: 100 oC

Detektálás: FID 200 oC

Injektor: 150 oC

Méréstartomány 10(9

Érzékenység: 1-1024, úgy, hogy maximális csúcsmagasságot kapjunk.

Az érzékenységet úgy állítjuk be, hogy maximális csúcsmagasságot kapjunk. Ez a csúcsmagasságok papíron történő meghatározásakor pontosabb mérést tesz lehetővé. Mivel mindkét csúcs arányosan nagyobb vagy kisebb lesz, az arányukra ez nem lesz hatással.

A műszerek üzembe helyezése – pH-mérő

Használat előtt a pH-mérőt kalibrálni kell. A kalibráláshoz két különböző pH-jú 

pufferoldatot használunk.

Tesztfeladatok
Válasszuk ki az egyetlen helyes választ!


1.
A moláris abszorpció a vegyület fizikai tulajdonsága. A spektrofotometriás meghatározás érzékenysége növelhető:
a)
a fényút hosszának a csökkentésével
b)
a minta térfogatának a növelésével
c)
a fényút hosszának és a minta koncentrációjának a növelésével
d)
a minta koncentrációjának a csökkentésével


2.
Az abszorbancia (A) és a transzmittancia (T) közötti helyes összefüggés:
a)
A = lgT
b)
A = lg(1/T)
c)
A = -lg(1/T)
d)
A = 2 ( lgT

3. Ha a vegyület forráspontja 101,3 kPa nyomáson 100 oC, akkor 96,6 kPa nyomáson a forráspont:
a) alacsonyabb
b) magasabb
c) ugyanakkora
d) nem lehet megjósolni



4.
Ideális esetben a gázkromatogrfiás meghatározásnál a minta egyes  vegyületei


 a) más fizikai állapotban hagyják el az oszlopot, mint ahogy beléptek


 b) elválnak egymástól miközben áthaladnak az oszlopon


 c) összekapcsolódnak egymással


 d) irreverzibilisen kapcsolódnak az oszlophoz



5.
Hogyan hat a retenciós (visszatartási) időre a kolonna hőmérsékletének


a csökkentése a gázkromatográfiában?


a) A retenciós idő nő


b) A retenciós idő csökken


c) Nem befolyásolja a retenciós időt


d) Csak a legmagasabb forráspontú vegyületek retenciós ideje nő.

A válaszokat pirossal írtuk a szövegbe.

